CELEX: 62020TN0361
Language: sk
Date: 2020-06-10 00:00:00
Title: Vec T-361/20: Žaloba podaná 10. júna 2020 – El Corte Inglés/EUIPO – Europull (GREEN COAST)

3.8.2020   
            
            
               SK
            
            
               Úradný vestník Európskej únie
            
            
               C 255/28
            
         
      Žaloba podaná 10. júna 2020 – El Corte Inglés/EUIPO – Europull (GREEN COAST)
      (Vec T-361/20)
      (2020/C 255/37)
      Jazyk, v ktorom bola podaná žaloba: španielčina
      
         Účastníci konania
      
      
         Žalobkyňa: El Corte Inglés, SA (Madrid, Španielsko) (v zastúpení: J.L. Rivas Zurdo, abogado)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Europull Srl (Carpi, Taliansko)
      
         Údaje týkajúce sa konania pred EUIPO
      
      
         Majiteľ spornej ochrannej známky: žalobkyňa pred Všeobecným súdom
      
         Dotknutá sporná ochranná známka: obrazová ochranná známka GREEN COAST – ochranná známka Európskej únie č. 14 936 694
      
         Konanie pred EUIPO: konanie o vyhlásení neplatnosti
      
         Napadnuté rozhodnutie: rozhodnutie štvrtého odvolacieho senátu EUIPO z 30. marca 2020 vo veci R 1555/2019-4
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie v rozsahu v akom odmietnutím odvolania žalobkyne potvrdilo rozhodnutie zrušovacieho oddelenia č. 13 595 C, ktorým sa vyhovelo návrhu na vyhlásenie neplatnosti a potvrdila neplatnosť ochrannej známky Európskej únie č. 14 936 694 GREEN COAST (obrazová) pre triedu 25,
               
            
                  —
               
               
                  uložil protistrane alebo protistranám povinnosť nahradiť trovy konania.
               
            
         Uvádzané žalobné dôvody
      
      
                  —
               
               
                  Napadnuté rozhodnutie porušuje pravidlá v oblasti dokazovania skoršieho práva (talianska ochranná známka, ktorej prihláška má č. MO1997C000283 a je zapísaná do registra pod č. 0001247661), najmä v jeho bode 22 v ktorom odvolací senát konštatoval, že tento dôkaz bol predložený a v bodoch 15 až 21, kde sa uvádzajú hlavné úvahy, ktoré mu umožnili dospieť k tomuto záveru.
               
            
                  —
               
               
                  Porušenie článku 12 ods. 2 písm. a), článku 2 ods. 2 písm. b), bodu i) na ktorý odkazuje predchádzajúci článok, ako aj analogicky článku 7 ods. 2 písm. a) bodu ii) delegovaného nariadenia Komisie (EÚ) 2018/625.
               
            
                  —
               
               
                  Porušenie článku 18 ods. 1 písm. a) a článku 8 ods. 1 písm. a) nariadenia Európskeho parlamentu a Rady (EÚ) 2017/1001.